CELEX: C2005/132/46
Language: fi
Date: 2005-05-28 00:00:00
Title: Yhteisöjen ensimmäisen oikeusasteen tuomioistuimen tuomio, 17 päivänä maaliskuuta 2005, asiassa T-160/03, AFCon Management Consultants ym. vastaan Euroopan yhteisöjen komissio (Tacis-ohjelma — Tarjouspyyntö — Tarjouskilpailumenettelyssä esiintyneet lainvastaisuudet — Vahingonkorvauskanne)

28.5.2005   
            
            
               FI
            
            
               Euroopan unionin virallinen lehti
            
            
               C 132/25
            
         
      YHTEISÖJEN ENSIMMÄISEN OIKEUSASTEEN TUOMIOISTUIMEN TUOMIO,
   17 päivänä maaliskuuta 2005,
   asiassa T-160/03, AFCon Management Consultants ym. vastaan Euroopan yhteisöjen komissio (1)
   
   (Tacis-ohjelma - Tarjouspyyntö - Tarjouskilpailumenettelyssä esiintyneet lainvastaisuudet - Vahingonkorvauskanne)
   (2005/C 132/46)
   Oikeudenkäyntikieli: englanti
   Asiassa T-160/03, AFCon Management Consultants, kotipaikka Bray (Irlanti), Patrick Mc Mullin, kotipaikka Bray, ja Seamus O'Grady, kotipaikka Bray, edustajinaan solicitor B. O'Connor ja asianajaja I. Carreño, vastaan Euroopan yhteisöjen komissio (asiamiehinään J. Enegren ja F. Hoffmeister, prosessiosoite Luxemburgissa), jossa vaaditaan korvausta vahingosta, jonka väitetään aiheutuneen Tacis-ohjelmasta rahoitettua hanketta (”FDRUS 9902 -hanke — Agricultural extension services in South Russia”) koskevassa tarjouskilpailumenettelyssä esiintyneistä lainvastaisuuksista, yhteisöjen ensimmäisen oikeusasteen tuomioistuin (viides jaosto), toimien kokoonpanossa: jaoston puheenjohtaja P. Lindh sekä tuomarit R. García-Valdecasas ja J. D. Cooke, kirjaaja: D. Christensen, on 17.3.2005 antanut tuomion, jonka tuomiolauselma on seuraava:
   
               1)
            
            
               Komissio velvoitetaan maksamaan AFCon:lle 48 605 euron suuruinen määrä korkoineen, jotka on laskettava tämän tuomion julistamispäivästä aina siihen asti, kunnes maksu on kokonaan suoritettu. Korkoihin sovellettava korkokanta on laskettava sen korkokannan perusteella, jonka Euroopan keskuspankki on vahvistanut jälleenrahoitusta koskeville pääasiallisille liiketoimille ja jota sovelletaan kyseessä olevan ajanjakson eri vaiheissa, kahdella prosenttiyksiköllä lisättynä. Korkojen määrä on laskettava yhdistettyjä korkoja koskevan menetelmän perusteella.
            
         
               2)
            
            
               Muilta osin kanne hylätään.
            
         
               3)
            
            
               Komissio velvoitetaan korvaamaan oikeudenkäyntikulut.
            
         
      (1)  EUVL C 200, 23.8.2003.